Genre: Information/Explanation

Krija V kundalini jogi izvajamo krije (kriya), to je točno določeno zaporedje vaj, položajev telesa, ki se v kombinaciji z določenim načinom dihanja ali mantranja povezujejo v celoto in imajo namen manifestacije določenega fizičnega stanja in stanja zavesti. Krija pomeni akcija v popolnosti, njen učinek je popolno ravnovesje na fizičnem, mentalnem in duševnem nivoju. Ko izvajamo določeno krijo, jo izvajamo v danem zaporedju in je ne spreminjamo, razen časovnega trajanja posameznih vaj, ki se lahko razpolovijo ali ustrezno prilagodijo našim zmožnostim, nikakor pa se ne podaljšujejo.